Hiroki Ogita

Hiroki Ogita (født 30. desember 1987 i Kagawa prefektur) er en japansk friidrettsutøver som konkurrerer i stavsprang. Han ble japansk mester utendørs i 2015, og har sølv fra Asiamesterskapet i friidrett 2011 som fremste internasjonale meritt. 

 Idrettskarriere 
Ogita deltok ved junior-VM i friidrett 2006, der han hoppet 5,10 meter, og ble ikke kvalifisert til finalen.WJAH - World Junior Championship 2006 (arkivert), besøkt 28. august 2015. Ved Østasialekene 2009 vant han stavkonkurransen, med 5,30 meter.2009 East Asian Games - Pole Vault Men, Final - Official(arkivert), besøkt 28. august 2015. Hiroki Sasase hoppet også 5,30 meter, men brukte ett forsøk mer enn Ogita, og kom dermed på 2.-plass. 

Ved Asiamesterskapet i friidrett 2011 hoppet han 5,40 meter, og kom på 2.-plass bak sin lagkamerat Daichi Sawano.JAAF - MEN PoleVault Final, besøkt 28. august 2015. Han kom på 3.-plass ved det japanske mesterskapet i 2012, og fikk samme plass også i 2013. Han deltok ved Østasialekene 2013 i Tianjin i Kina, der han kom på 3.-plass, bak hhv. Seito Yamamoto og Zhou Bo. Ved VM i friidrett 2013 hoppet han 5,40 meter i kvalifiseringen, som var 21. beste resultat, men nådde dermed ikke finalen.IAAF - 14th IAAF World Champinships - Pole vault men - Qualification, besøkt 28. august 2015. 

Han deltok ved Asiamesterskapet i friidrett 2015 i Wuhan i Kina. Der hoppet han 5,50 meter, og endte på 4.-plass.Athletics Asia - 21st Asian Athletics Championships , besøkt 28. august 2015. Kinesiske Zhang Wei vant dette mesterskapet. I juni 2015 ble han japansk mester for første gang.JAAF - 23 Athletes selected for the Worlds at Japan National Championship, besøkt 28. august 2015. Han ble dermed tatt ut til VM i friidrett 2015 i Beijing.

 Referanser 

 Eksterne lenker 

  Profil hos JAAF - Japan Association of Athletics Federation

Kategori:Personer fra prefekturet Kagawa
Kategori:Japanske stavhoppere
Kategori:Japanske mestere i friidrett
Kategori:Deltakere for Japan under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Japan under VM i friidrett 2013
Kategori:Deltakere for Japan under VM i friidrett 2015
Kategori:Deltakere for Japan under VM i friidrett 2017